text: Дете е паднало от кабинка на Симеоновския лифт - България | Vesti.bg
  Дете е паднало от кабинка на Симеоновския лифт
  Момченцето е прегледно и изследвано от няколко специалисти, след като е минало през детска шокова зала. Не се налага детето да остава за лечение в болницата.
  24 януари 2016, 19:36
  Д ете е паднало от кабинковата въжена линия Симеоново. Това съобщиха от Планинска спасителна служба (ПСС) при Българския червен кръст (БЧК). То е паднало от 7-8 метра в преспа пресен сняг, което е спасило живота му.
  В планинската спасителна служба е получен сигнал за детето в 10:50 ч. Трима планински спасители тръгнали от база Алеко и, когато пристигнали на мястото, заварили бащата да прегръща детето.
  Веднага е била оказана лекарска помощ от медик, който е част от екипа на ПСС. Той установил, че детето е здраво и няма травми и наранявания.
  Бащата изискал екипи на "Спешна помощ" да се отзоват и да прегледат сина му.
  Момченцето е прегледно и изследвано от няколко специалисти в "Пирогов", след като е минало през детска шокова зала, съобщиха от лечебното заведение
  Специалистите констатирали, че не се налага детето да остава за лечение в болницата.
  Преди 3 седмици (3 януари) десетки туристи бяха блокирани на лифта на Витоша. Заради авария кабинките на въжената линия се придвижваха изключително бавно от хижа Алеко към "Симеоново". На моменти движението им дори спираше. Припомнете си случая с видеото: